תמר קינן

ביוגרפיה

נולדה בתל אביב למשפחה העוסקת בתרבות ובמוזיקה. אביה רפי קינן, הוא איש תרבות ומוזיקאי, ואחותה דפנה קינן היא סולנית להקת "דפנה והעוגיות". תמר גם עוסקת במוזיקה: היא התארחה מספר פעמים בהופעות של "דפנה והעוגיות", שרה ב"טלנובלה בע"מ" ובהצגות שונות ואף השתתפה באלבומו של יוסי בנאי.
למדה בבית הספר לאמנויות תל אביב. בין ספטמבר 1993 לבין יוני 1994 למדה משחק בסטודיו למשחק של ורוניק נורדה בפריז. בין השנים 1994–1995 הייתה חלק מקבוצת התיאטרון "תיאטרון אנגלי" ושיחקה בהצגה "mistress quicklys tavern" - 
קברט שייקספירי שהועלה בתיאטרון דה נל בפריז. בין השנים 1995–1998 למדה משחק בסטודיו למשחק ניסן נתיב. 
ב-2001 התחתנה עם במאי הקולנוע והטלוויזיה איתן ענר. הם הורים לשניים ומתגוררים בתל אביב.

בתיאטרון

בתיאטרון גשר: ב-1999 שיחקה בהצגה "שלוש אחיות" מאת צ'כוב שביים יבגני אריה, והופיעה כזמרת בהצגה "אוכלים" מאת יעקב שבתאי שביים יבגני אריה; גילמה את לוצ'טה (לצד מיכל ויינברג) בהצגה "ים" מאת קרלו גולדוני שביים יבגני אריה וגילמה את לואיזה מילר בהצגה "מזימה ואהבה" מאת פרידריך שילר שביים ליאנדר האוסמן. ב-2000 גילמה את נטשה במחזמר "השטן במוסקבה" שכתב וביים יבגני אריה, וגילמה את מריה בהצגה "מר ברינק" מאת פול אוסבורן שביים יבגני אריה.
בתיאטרון תמונע: ב-2000 גילמה את קרול בהצגה "סאלינג'ר" מאת ברנאר-מארי קולטס שביימה סיוון שיפר. 
בפסטיבל פותחים מסך בתיאטרון בית ליסין: ב-2005 שיחקה בהצגה "בשידור חי" מאת דפנה אנגל-מחרז שביים אלון אופיר.

בתיאטרון הקאמרי

משנת 2001 שחקנית בתיאטרון הקאמרי.
ב-2001 השתתפה ב"קברט לוין" - מבחר מערכוניו של חנוך לוין שביים ישראל גוריון. באותה שנה גילמה את ליזיסטרטה בהצגה "ליזיסטרטה 2000" שכתבה ענת גוב (ע"פ אריסטופנס) וביימה עדנה מזי"א. ב-2002 גילמה את ג'ניפר בהצגה "טובים השניים" מאת ריי קוני שביים לסלי לוטון. ב-2003 גילמה את מרגרט בהצגה "עד ראייה" מאת יהושע סובול שביים פאולוס מנקר. ב-2004 גילמה את ברוק אשטון בהצגה "אחורי הקלעים" מאת מייקל פריין שביים לסלי לוטון, ושיחקה בהצגה "עיר הנפט" שכתב וביים הלל מיטלפונקט. 
ב-2005 גילמה את יעלי בהצגה "עקר בית" מאת ענת גוב שביימה עדנה מזי"א. באותה שנה שיחקה בהצגה "פלונטר" שכתבה (בשיתוף השחקנים) וביימה יעל רונן. ב-2006 גילמה את ג'ני בהצגה "שמנה" מאת ניל לביוט שביים משה נאור. ב-2007 החלה לגלם (לצד מירב גרובר) את הזמרת לָלָלָה בהצגה "הרטיטי את לבי" מאת חנוך לוין שביים אודי בן משה. באותה שנה גילמה את גרטשן בהצגה "בואינג בואינג" מאת מארק קאמולטי שביים לסלי לוטון. ב-2009 גילמה את בטי בהצגה "כסף עובר ושווא" מאת ריי קוני שביים לסלי לוטון. 
ב-2010 גילמה את קאיה בהצגה "אלוף הבונים" מאת הנריק איבסן שביים חנן שניר בשיתוף תיאטרון הבימה. ב-2011 גילמה את נינה שוסטר בהצגה "אורזי מזוודות" מאת חנוך לוין שביים אודי בן משה. באותה שנה גילמה את יפית בהצגה "בעל למופת" שכתב יהושע סובול (ע"פ "בעל אידיאלי" מאת אוסקר ויילד) שביימה איה קפלן. ב-2012 גילמה את נעמי בהצגה "עדלאידע" מאת שלמה משיח שביים רוני ניניו. ב-2013 גילמה את דיאנה בהצגה "שיגעון באופרה" מאת קן לודוויג שביים משה נאור בשיתוף תיאטרון חיפה. ב-2014 שיחקה בהצגה "כולם רוצים לחיות" מאת חנוך לוין שביים אודי בן משה. ב-2015 שיחקה בהצגה "גם הוא באצילים" מאת מולייר שביים אודי בן משה. ב-2016 החלה לשחק את יאירה ב"הזאבים" מאת הלל מיטלפונקט ובבימויו. ב-2018 החלה לשחק בסדרה כפולה כאמא של נועה קירל.

טלוויזיה וקולנוע

השתתפה בתוכנית הטלוויזיה "תופסים ראש" ששודרה בערוץ 1. ב-1998 הנחתה לצד ליאון רוזנברג את התוכנית "LOVE דווקא" ששודרה בערוץ 1. ב-1999 שיחקה בסרט "פרנק סינטרה מת" שכתב וביים נדב לויתן. ב-2001 גילמה את דניאלה בסדרה "שמש". ב-2004 גילמה את מיטל בסרט "משהו מתוק" שכתב אופיר בביוף וביים דן תורג'מן ושיחה בסרט "העיקר הבריאות" שביימה סיגל שעשוע. ב-2005 גילמה את אפרת שושן ואופק שושן ב"טלנובלה בע"מ" שביים שי קפון. ב-2006 גילמה את מיקה בסרט "הדברים שמאחורי השמש" שכתב וביים יובל שפרמן. בין השנים 2006 - 2009 גילמה את מיקה בסדרה "החברים של נאור" שכתב וביים נאור ציון. ב-2011 גילמה את רות מיטראני בסדרה "החולמים". ב-2012 גילמה את אפרת קלדרון בסדרה "נשואים פלוס" שביים עופר ויצמן. באותה שנה החלה לגלם את רות מיטראני בסדרה "גאליס" - ספין אוף של "החולמים" שביים עודד רז. ב-2014 השתתפה בסרט "אילוף הגוררת" שביים ריקי שלח והיא הופיעה בתוכנית ספיישל בערוץ 2 שעסקה באשכנזים ובזהות אשכנזית.
הופיעה גם בפרסומות: ב-1998 הופיעה בפרסומת ל"פמפרס". ב-2001 בפרסומת לבזק. ב-2002 בפרסומת ל"מת"ב דיגיטל". ב-2003 בפרסומת לשוקולד פרה. ב-2004 בפרסומות לבנק לאומי, "תערוכת הפרחים" "פז" וקופת חולים כללית. ב-2008 הופיעה בפרסומת לעידוד תיירות חורף בישראל של משרד התיירות.

דיבוב

ב-1999 דיבבה את אן שרלי המתבגרת בסדרה "האסופית". ב-2000 דיבבה את גאטומון בסדרה "דיג'ימון" (בעונה הראשונה עד פרק 52). ב-2004 השתתפה בדיבוב הסדרה "מ.ק 22" שביים אסף הראל.